**REPUBLIKA HRVATSKA**

**VUKOVARSKO-SRIJEMSKA ŽUPANIJA**

**OSNOVNA ŠKOLA JOSIPA MATOŠA**

**VUKOVAR**

Petra Preradovića 40

**U Vukovaru, 20. prosinca 2021. godine**

**Obrazloženje 2. rebalansa Financijskog plana za 2021. godinu**

**Uvodno**

Školski odbor OŠ Josipa Matoša je na temelju članka 59. *Statuta Osnovne škole Josipa Matoša* na sjednici od 14. prosinca 2020. godine usvojio *Financijski plan za 2021.* (KLASA: 400-02/20-01/08 URBROJ: 2188-108-01-20-01), 10. svibnja 2021. je usvojio *1. Rebalans financijskog plana za 2021*., a dana 12. studenog 2021. godine usvojio je *Prijedlog 2. rebalansa Financijskog plana za 2021. godinu*, (KLASA: 400-02/21-01/07, URBROJ: 2188-108-01-21-01). U sva tri ranija dokumenta, te u samom rebalansu koji se usvaja za tekuću godinu, iskazan je program rada Škole, prihodi i rashodi su planirani prema namjeni i mjestu nastanka troška/izvora. Predviđeni troškovi i izvori financiranja svih aktivnosti Škole planirani su prema *Pravilniku o proračunskom računovodstvu* i *Računskom planu*.

**Obrazloženje 2. rebalansa Financijskog plana za 2021. godinu**

Odredbama *Zakona o proračunu* propisana su temeljna proračunska načela, između ostalih i načelo uravnoteženosti proračuna. Donošenjem *2. Rebalansa* nastoji se ostvariti ravnoteža između predviđanih troškova i onih izdataka koji su nastajali ili će tek nastajati kroz svakodnevno poslovanje i koji nisu uvijek u potpunosti očekivani. Stoga je na više proračunskih stavaka došlo do novina koje trebaju da ujednače nastale ili tek očekivane promjene. Iako dokument proizlazi iz temeljnog *Financijskog plana za 2021.,* treba imati na umu da je u trenutku donošenja ovog rebalansa kraj kalendarske godine blizu, ali da upravo u poznom dijelu godine dolazi do intenziviranja dinamike rada, odnosno „podvlačenja“ stanja poslovanja svih subjekata, zbog čega može doći do poziva poslovnih partnera za eventualna usklađivanja financijskog stanja i time do unosa novih detalja koji mogu utjecati na promjenu plana. Svakako se nastojalo da i ovaj rebalans u najvećoj mogućoj mjeri isprati realitet poslovanja, a sve važnije promjene redom su pojašnjene:

Sve promjene u rebalansu redom su pojašnjene:

* Kao osnivač, Grad Vukovar je u stalnoj komunikaciji s ustanovom i izlazi u susret školskim potrebama ponajprije udovoljavajući zahtjevima za saniranjem, unaprjeđivanjem i adaptiranjem školskog objekta. Najviše novca u odnosu na prvotni financijski plan upravo proizlazi iz dogovora s Gradom po osnovi tekućih intervencija na održavanju opreme – demontaža stare i montaža nove rasvjete u zgradi škole u ulici Eugena Kvaternika, zbog čega će doći do povećanja na kontu *32322 Usluge tekućeg i investicijskog održavanja opreme.* Sve zajedno ovi radovi iznosit će 113.000,00 kn.
* Od početka ove školske godine Grad financira 7 pomoćnika u nastavi, dok je ranije financirao dva pomoćnika u nastavi tako da je došlo do povećanja na rashodima za zaposlene financiranim od strane Grada koja sada iznose 88.000,00 kn.
* Na rashodima EU projekata došlo je do povećanja na kontu *3293 reprezentacija* i *3299 ostali rashodi.*
* Zbog uvođenja obveznih covid potvrda za dolazak na posao zaposlenici će se dva puta tjedno morati testirati brzim antigenskim testom zbog čega će se povećati rashodi na kontu 32363 Laboratorijske usluge za 25.000,00 kn financiranim od strane MZO.

Ostali iznosi i izvori financiranja aktivnosti OŠ Josipa Matoša predviđeni *2. rebalansom financijskog plana* ostali su istovjetni *1. rebalansu financijskog plana za 2021. godinu*, te se ovim rebalansom utvrđuje ukupni iznos od 6.478.430,00 kn za prihode/rashode, što je za 148.430,00 kn više nego po prvobitnom planu.

Voditeljica računovodstva: Ravnateljica:

Jelena Parabućski Mirela Szabo, prof. defektolog